text: Sidste chance for helt speciel bryllupsdato
  06 november 2012 kl. 12.50
  Hvis du vil giftes den 12. december i Aabenraa, så er det nu, du skal melde dig.
  Det er stadigt muligt at blive gift på en hel speciel dato - men der er meget få pladser tilbage.
  Sådan er situationen på rådhuset i Aabenraa den 12.12.12.
  Kommer du for sent, har giftefogederne et andet tilbud: 
  Bliv viet på Storetorv i Aabenraa til en duft af brændte mandler og julegran lørdag den 1. december.
  Begge dage gøres der noget særligt ud af brudeparrene - med blandt andet champagne og kransekage.
  